b'\n_START_ARTICLE_\nVaterpolski klub PO\xc5\xa0K Split\n_START_PARAGRAPH_\nVK PO\xc5\xa0K je vaterpolski klub iz Splita, osnovan 1937. godine te uga\xc5\xa1en 2010. zbog nepodmirenih nov\xc4\x8danih davanja. Tijekom povijesti klub je do\xc5\xbeivio vi\xc5\xa1e uspona i padova.\n_START_SECTION_\nSjedi\xc5\xa1te\n_START_PARAGRAPH_\nStaro sjedi\xc5\xa1te i plivali\xc5\xa1te mu je na splitskom predjelu Zenti._NEWLINE_Sjedi\xc5\xa1te koje koristi je na adresi Poljudsko \xc5\xa1etali\xc5\xa1te b.b., Zimski bazeni, Split.\n_START_SECTION_\nPovijest\n_START_PARAGRAPH_\nKlub je postao zna\xc4\x8dajnim \xc4\x8dimbenikom u dr\xc5\xbeavnim prvenstvima tijekom 80-tih godina. Tih godina je klub redovito bio u trci za naslovom prvaka, koji mu je \xc4\x8desto puta "za dlaku" izmicao. _NEWLINE_Ipak, u klupske salone su u\xc5\xa1la dva pokala za osvojeni Jugokup, 1980., i 1982./83. _NEWLINE_U europskim natjecanjima, osvojena su dva pokala, Kup pobjednika kupova, iz  1981./82. i 1983./84., a postali su europski superprvaci 1983/84.. U najtrofejnijim godinama klupski predsjednik bio je Josip Crnkovi\xc4\x87._NEWLINE_Najve\xc4\x87i uspjesi su do\xc5\xa1li 90-tih godina, kad su postali dr\xc5\xbeavni prvaci 1997/98., a idu\xc4\x87u godinu, 1998/99., i osvaja\xc4\x8di Kupa europskih prvaka. Godine 1999/2000. je osvojen i prvi Hrvatski kup. Tih godine klub se naziva po sponzorima Slobodna Dalmacija i Splitska Banka_NEWLINE_Zbog blokiranih ra\xc4\x8duna klub je nakon 73 godine uga\xc5\xa1en. U posljednjoj sezoni osvojio je posljednje mjesto u Jadranskoj ligi.\n_START_SECTION_\nNajpoznatiji treneri\n_START_PARAGRAPH_\nVlaho Asi\xc4\x87, Neven Franceschi, Momo \xc4\x86urkovi\xc4\x87, Neven Kova\xc4\x8devi\xc4\x87, Dragan Matutinovi\xc4\x87, Antun Petri\xc4\x87'